
Narva spordikoolide teenuste kasutamine
Narva Lastekodu kasvandike poolt

1. Asjaolud ja menetluse käik
Narva Linnavalitsuse Kultuuriosakonda laekus taotlus Narva Lastekodu juhtkonnalt palvega tasuta kasutada Narva Jäähalli ja ujulat spordikoolide juhtkonnaga kooskõlastatud ajagraafiku alusel.
Antud küsimus oli vaadatud läbi Narva Linnavalitsuse linnavarakomisjoni istungil 27.11.2007.a., protokoll nr 13. Komisjon otsustas nõustuda taotlusega ja lubada Narva Lastekodu kasvandikel tasuta uisutada Narva Jäähallis ja tasuta kasutada Spordikooli Energia ujumisbasseini Narva Lastekodu vastutava isiku juuresolekul vastavalt spordikoolidega kooskõlastatud ajagraafikule.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.2 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult hooldusasutustele.
3. Otsus

Lubada Narva Lastekodu kasvandikel tasuta uisutada Narva Jäähallis ja tasuta kasutada Spordikooli Energia ujumisbasseini Narva Lastekodu vastutava isiku juuresolekul vastavalt spordikoolidega kooskõlastatud ajagraafikule.
4. Rakendussätted
4.1 Käesolev korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

